**ДА ЛИ ГРЕСИ УТИЧУ НА ПОРОДИЦУ ОНОГА КОЈИ ИХ ЧИНИ ?**

هل للمعصية تأثير على أهل العاصي

>Српски – Serbian – < صربي

**Мухаммед ибн Салих Ел-Мунеџид**

www.islamqa.info

الشيخ محمد بن صالح المنجد

🙠🙣

Превод: Љубица Јовановић

Рецензија: Амра Дацић

ترجمة: ليوبيتسا يوفانوفيتس

مراجعة: عمرة داتسيتش

**Да ли греси утичу на породицу онога који их чини ?**

**Питање:** Моји родитељи кажу да ако ја будем радио грехе да ће то да има утицаја на читаву породицу. У последње време они пролазе кроз неке потешкоће као што су губитак новца кроз крађе и плаћање казни. Да ли је могуће да су разлог томе греси које сам урадио у прошлости? Такво нешто ми изгледа неисправно, јер ако би мајка урадила неки грех, да ли би Бог казнио сву њену децу?

**Одговор:**

Хвала припада Богу.

Нико неће да буде кажњен због греха неког другог. Свака особа ће да буде позвана на одговорност само за своја дела. Бог каже:

**„И ниједан грешник неће грехе другог носити.“** (Кур'ан, поглавље Створитељ, одломак 18.)

Али ако отац или мајка буду радили грехе то може да доведе до тога да се и њихова деца поведу за њима у грешењу. Меџму'ул Фетава ел-Шејх Ибн Баз, 2/610

Али последице тих греха које неко ради могу, мимо њега, да погоде и његову породицу, као казна за њега и искушење за његову породицу. Узвишени Бог искушава човека са невољама да би га очистио од греха, као што их може искушати и благодатима[[1]](#footnote-1).

Узвишени Бог каже:

**''Ми вас стављамо на кушњу и у добру и у злу.''** (Кур'ан, поглавље Веровесници, одломак 35.)

Како год било, муслиман мора да избегава грехе тако да га не би задесила Божија срџба и Његов гнев.

А Бог зна најбоље.

**Одговорио**: Мухаммед Салих ел-Мунеџџид

Извор: <http://islamqa.info/ar/9047>



1. Узвишени Бог тражи од нас да смо Му покорни у сваком времену, на сваком месту и у сваком стању! Зато нас Узвишени Бог искушава и благодатима и недаћама! Ставља нас на испит хоћемо ли на недаћама да будемо стрпљиви а на благодатима захвални. Одводи нас од једног до другог стања да би проверио нашу искреност. [↑](#footnote-ref-1)